On va néixer María del Mar Pavón?
María del Mar Pavón Córdoba, més coneguda com a Mar Pavón (Manresa, 16 de setembre del 1968) és una escriptora manresana establerta a Sant Joan de Vilatorrada, que cultiva sobretot la literatura infantil. Ha publicat més de mig centenar d'obres entre contes, narracions i poemaris i ha estat traduïda a totes les llengües de l'estat, així com a l'anglès, el francès, el portuguès, l'italià, l'alemany, l'holandès, el xinès i el coreà, entre altres. La seva obra més significativa és “Yeray poeto", publicada arran del naixement del seu fill el 1996. El seu personatge més popular és “La gallina Cocorina”, creat en col·laboració amb la il·lustradora Mónica Carretero i que ha guanyat diversos premis i reconeixements.
Filla de pares andalusos, és la gran de tres germans. De condició autodidacta, el 1988 va publicar el seu primer poema en un diari local. El van seguir altres poemes en revistes especialitzades en literatura com “Caminos” o “Escribir y publicar”. Posteriorment, va escriure alguns dels seus relats, entre els quals destaca “Peluquera a domicilio” i “Un crío listo” que foren publicats a la revista “Perfiles” de la ONCE. El 1996 es va endinsar en el món de la literatura infantil que va culminar el 2001 amb la publicació de “Yeray poeto”, el seu primer llibre per a infants. També ha participat en antologies col·lectives i en llibres  de text. El 2015 es va estrenar com a autora per a adults amb un poemari contra la violència masclista titulat “hombres, dioses y otros tratos malos”.
Entre les seves obres per a infants, destaquen Rula busca su lugar. Il·lustrat per Maria Girón. Àlbum (2015) i Inseparables. Il·lustrat per Maria Girón. Àlbum (2015)
La seva obra literària està composta per gènere poètic, tant infantil com d'adult, lectures educatives, contes infantils i àlbums il·lustrats, molts d'ells traduïts a diferents idiomes.
A Manresa.